**Saistošo noteikumu projekta “Bērnu reģistrācijas, uzņemšanas un atskaitīšanas kārtība Liepājas valstspilsētas pašvaldības pirmsskolas izglītības iestādēs” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saskaņā ar Pašvaldību likuma pārejas noteikumu 6. punktu dome izvērtē uz likuma “Par pašvaldībām” normu pamata izdoto saistošo noteikumu atbilstību Pašvaldību likumam un izdod jaunus saistošos noteikumus atbilstoši pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam, piemērojami uz likuma “Par pašvaldībām” normu pamata izdotie saistošie noteikumi, ciktāl tie nav pretrunā ar likumu.  Ir sagatavoti jauni saistošie noteikumi “Par bērnu reģistrācijas, uzņemšanas un atskaitīšanas kārtību Liepājas valstspilsētas pašvaldības pirmsskolas izglītības iestādēs”.  (turpmāk – saistošie noteikumi).  Pašvaldību likuma 44. panta otrā daļa noteic, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. Saskaņā ar Pašvaldību likuma 4. panta pirmās daļas 4. punktu pašvaldības autonomā funkcija ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību.  Saistošie noteikumi nosaka bērnu reģistrācijas kārtību elektroniskajā rindas reģistrā uz pirmsskolas izglītības programmām, pieteikumu prioritāro secību, bērnu uzņemšanas kārtību izglītības iestādēs, bērnu atskaitīšanas kārtību no pirmsskolas izglītības iestādēm.  Saistošajiem noteikumiem nav alternatīvu, jo kārtību kādā bērnu reģistrē, uzņem un atskaita no pirmsskolas izglītības iestādes, pašvaldībai jānosaka saistošajos noteikumos, jo nav cita augstāka normatīvā akta, kas regulētu šo jautājumu. |
| 1. Fiskālā ietekme uz pašvaldības budžetu | Nav ietekmes. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Noteikumu tiesiskais regulējums neradīs mērķgrupām jaunas tiesības, bet nodrošinās vienlīdzīgas iespējas.  Saistošajiem noteikumiem nav ietekme uz vidi, iedzīvotāju veselību, uzņēmējdarbības vidi un konkurenci. |
| 1. Ietekme uz administratīvajām procedūrām un to izmaksām | Saistošajiem noteikumiem nebūs ietekme uz kopējo administratīvo slogu, jo netiek veidotas jaunas institūcijas. Saistošo noteikumu izpildi nodrošinās pašvaldības dibinātās pirmsskolas izglītības iestādes un Liepājas Izglītības pārvalde.  Privātpersonas jautājumos par noteikumu piemērošanu var vērsties Liepājas Izglītības pārvaldē. Privātpersonām veicamās darbības bērna reģistrēšanai pirmsskolas izglītības iestādē:   * bērna likumiskajam pārstāvim jāiesniedz Liepājas Izglītības pārvaldē Iesniegums; * prioritātes apliecināšanai bērna likumiskajam pārstāvim jāiesniedz vai jāuzrāda Liepājas Izglītības pārvaldes speciālistam iesniegumā norādītās prioritātes apliecinoši dokumenti.   Personu iesniegumus izskata Liepājas Izglītības pārvalde.  Galvenie procedūras posmi un privātpersonām veicamās darbības noteiktas Saistošajos noteikumos.  Nav paredzamas papildu administratīvo procedūru izmaksas. |
| 1. Ietekme uz pašvaldības funkcijām un cilvēkresursiem | Saistošie noteikumi skar pašvaldības funkciju izglītības jomā. Ar saistošo noteikumu apstiprināšanu saturiski netiek veidota jauna pašvaldības autonomā funkcija, bet tiek precizēts esošās saturs.  Saistošo noteikumu izpildes administrēšanu nodrošinās Liepājas Izglītības pārvalde un pirmsskolas izglītības iestādes, jaunas darba vietas netiks veidotas. |
| 1. Informācija par izpildes nodrošināšanu | Saistošo noteikumu izpildi nodrošinās pašvaldības vispārējās izglītības iestādes un Liepājas Izglītības pārvalde esošo funkciju un uzdevumu ietvaros. Nav paredzēta jaunu institūciju izveide vai esošo institūciju reorganizācija. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir nepieciešams norādītā mērķa sasniegšanai.  Pašvaldības izraudzītie līdzekļi ir leģitīmi un rīcība ir atbilstoša augstākiem normatīviem aktiem. |
| 1. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajā daļā noteiktajam, saistošo noteikumu projekts un tam pievienotais paskaidrojuma raksts sabiedrības viedokļa noskaidrošanai tiks publicēts pašvaldības oficiālajā tīmekļvietnē www.liepaja.lv, paredzot iespēju ikvienam interesentam iesniegt savus priekšlikumus un komentārus, kā arī informācija tika izvietota pašvaldības telpās Rožu ielā 6 apmeklētājiem pieejamā vietā. |

Domes priekšsēdētājs Gunārs Ansiņš